## 5В050400 – журналистика мамандығы бойынша 2-курс студенттеріне жүргізілетін «Әлеуметтік журналистика» пәні дәрістерінің қысқаша мазмұны

№ 5 дәріс

 **ХХІ ғасырдағы ұлттық мәдениет пен өнерді дамытудың**

 **кейбір мәселелері және журналистика**

 Бүгінгі күні дәстүрді қайта жаңғырту және оны жаңартулармен үйлестіру өзекті мәселеге айналғандықтан өзіндік сара жолды анықтау барысында қазақстандық зерттеушілер ұлттық мәдениет пен өнерді тарихтың өте ертедегі қабаттарына дейін үңілуде.

 Қазақстандық қоғамның қазіргі қалыптасқан ахуалы мен оның болашақ дамуының рухани бағдарын анықтаудағы бәрін жаңадан бастап “Батыстық жолға түсу” стратегиясы өзін-өзі ақтамайды. Батыс өзінің дәстүрлі еуроорталықтың көзқарасынан бас тартып, шығыстық рухани құндылықтарға иек артып жатқан тұста өзінен-өзі жеріген халықтардың ұлттық апатқа ұшырауы сөзсіз.

 Соңғы жылдарда нарықтық экономиканың өмірге терең енуі мен батыстық өркениеттің “жемісі” – бұқаралық мәдениеттің жаппай ықпалы мен тегеуріні дәстүрлі мәдениеттің дамуына барынша кері әсерін тигізуде.